
Αριθ. ΒΣ4β/5/60-Π , (1) 

Εφαρμογή του άρθρου 1 του Ν. 653/77 «περί υποχρεώσεως των παρό¬ 
διων ιδιοκτητών δια την διάνοιξη εθνικών οδών κ.λπ.». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 653/77 «περί υποχρεώόεως των παρόδιων ιδιοκτητών δια 
την διάνοιξη εθνικών οδών κ.λπ.», τις παραγράφους 9 και 10 του άρ¬ 
θρου 62 του Ν. 947/79 «περί οικιστικών περιοχών και το Π.Δ. 
929/79 ως και τον Ν. 960/79 και ιδιαίτερα την παράγραφο 4 του άρ¬ 
θρου 9 δια των οποίων τέθηκαν σε εφαρμογή νέες διατάξεις απαλλοτρι¬ 
ώσεων με επιβάρυνση των παρόδιων ιδιοκτητών για τις περιπτώσεις 
εθνικών οδών (νέες διανοίξεις, βελτιώσεις ή διαπλατύνσεις) επαρχια¬ 
κών, Δημοτικών και Κοινοτικών οδών (νέες διανοίξεις, βελτιώσεις). 

2. Την ανάγκη καθορισμού των περιπτώσεων εφαρμογής του άρθρου 
. 1 του Ν. 653/77 σε οδούς που προβλέπεται εκτέλεση εργασιών βελτί¬ 
ωσης ή διαπλάτυνσης. 

Και αφού λάβαμε υπόψη: 

Το κτηματολογικό διάγραμμα και τον κτηματολογικό πίνακα για τη 
διαπλάτυνση του κόμβου Ροΐτικων που συντάχθηκε από τη Δ/νση 
■ Συγκ. Έργων τ, 8ης ΠΤΔΕ, αποφασίζουμε: 

Ορίζουμε ότι το τμήμα από χ.θ. 7+950 μέχρι χ.θ. 7+956 της αρι¬ 
στερής οριογραμμής της παλαιάς εθνικής οδού Πατρών - Πύργου απο¬ 
τελεί διαπλάτυνση του κόμβου συνδέσεως της παραπάνω οδού με κλάδο 
προς τη νέα εθνική οδό Πατρών - Πύργου και έχουν εφαρμογή σε αυτό' 
οι διατάξεις του άρθρου 1 του Ν. 653/77. 

Αθήνα, 4 Μαρτίου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 24112/1085 (2) 

Ακύρωση της υπ’ αριθ. 1187/26/18.1.1988 αποφάσεως του Νο- 
μάρχη Ανατολικής Αττικής (ΦΕΚ 53/Δ/26.1.88). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις: α) του ν. δ/τος της 17.7.1923 «Περί σχεδίων πό¬ 
λεων κ.λπ.», β) του άρθρου 8 του ν. 3200/55 «Περί διοικητικής αποκε- 
ντρώσεως». 

2. Τις διατάξεις: α) του άρθρου 23 του ν. 1558/85 «Κυβέρνηση και 
Κυβερνητικά Όργανα» (ΦΕΚ 137/Α/28.7.85), β) του άρθρου 9 του 
π. δ/τος 437/1985 «Καθορισμός και ανακατανομή των αρμοδιοτήτων 
των Υπουργείων» (ΦΕΚ 157/Α/19.9.1985). 

3. Την υπ’ αριθ. 73876/3693/20.11.1987 (ΦΕΚ 628/Β/ 
25.11.87) απόφαση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων «Μεταβίβαση αρμοδιοτήτων του Ανα¬ 
πληρωτή Υπουργού Περιβάλλοντος, Χωροταξίας και Δημοσίων Έρ¬ 
γων στο Γενικό Γραμματέα κ.λπ.». ' 

4. Την υπ’ αριθ. 1187/26/18.1.1988 απόφαση του Νομάρχη Ανα¬ 
τολικής Αττικής (ΦΕΚ 53/Δ/26.1.1988). 

5. Την εμπρόθεσμη προσφυγή των Κων/νου Τσιριμώκου κ.λπ. που 
περιήλθε στην υπηρεσία μας την 1.2.1988 και στρέφεται κατά της πα¬ 
ραπάνω νομαρχιακής αποφάσεως. 

Με την προσβαλλόμενη απόφαση τροποποιήθηκε το ρυμοτομικό σχέ¬ 
διο του δήμου Παπάγου ν. Αττικής με τη μετατροπή τμήματος του 295 
κοινόχρηστου χώρου σε χώρο για την ανέγερση Ιερού Ναού Αγίας Ειρή- 
νης. 

Επειδή κάθε τροποποίηση ρυμοτομικού σχεδίου που οδηγεί στην κα¬ 
τάργηση ή περιορισμό κοινοχρήστου χώρου χρήζει ειδικής αιτιολογίας 
έστω και αν η κατάργηση γίνεται για την ανέγερση κοινοφελών κτιρίων 
(Σ.τ.Ε. 864/1982, 780/82, 199/83). 

Επειδή εν προκειμένω με την προσβαλλόμενη απόφαση τροποποιεί¬ 
ται ψ ρυμοτομικό σχέδιο του δήμου Παπάγου στο Ο.Τ. 295 και μετα- 
τρέπεται τμήμα κοινόχρηστου χώρου (πλατείας) σε χώρο για την ανέ¬ 
γερση Ιερού Ναού. Η προσβαλλόμενη απόφαση επικαλείται την υπ’ 
αριθ. 1/1988 γνωμοδότηση του νομαρχιακού συμβουλίου Χωροτα¬ 
ξίας, Οικισμού και'Περιβάλλοντος. Στη γνωμοδότηση όμως αυτή και 
στην από 14.1.1988 εισήγηση της υπηρεσίας προς το συμβούλιο, δεν 
αναφέρεται καμιά αιτιολογία για τη μετατροπή τμήματος της πλατείας 
σε ιερό ναό, ούτε από άλλα στοιχεία του φακέλου φαίνεται τέτοια ειδική 
αιτιολογία, δεδομένου ότι στο παρελθόν -υπήρξαν διαφορετικές αντιμε¬ 
τωπίσεις του θέματος και επομένως χρειαζόταν ειδική και εμπεριστα¬ 
τωμένη αιτιολογία για το θέμα αυτό. 

Με τα δεδομένα αυτά οι ισχυρισμοί του προσφεύγοντα ότι δεν υπάρχει 
αιτιολογία είναι βάσιμοι και πρέπει να γίνουν δεκτοί και να ακυρωθεί 
προεχόντως για το λόγο αυτό η απόφαση. 

Και ο ισχυρισμός όμως του ίδιου ότι δεν τηρήθηκε η διαδικασία γνω¬ 
μοδότησης του Δημοτικού Συμβουλίου είναι επίσης βάσιμος γιατί η 
προσβαλλόμενη απόφαση δεν επικαλείται γνωμοδοτήσεις δημοτικού 
συμβουλίου, αλλά επικαλείται την παράγρ. 2 του άρθρου 4 του ν. 622/ 
1977 η οποία όμως προβλέπει ειδική διαδικασία για καθορισμό χώρου 
κτιρίων δημοσίας εκπαιδεύσεως. 

Κατόπιν των ανωτέρω αποφασίζουμε: 

1. Γίνεται δεκτή η από 1.2.1988 προσφυγή του Κων/νου Τσιριμώ- 
κου κ.λπ. κατά τα οριζόμενα στο σκεπτικό. 

2. Ακυρώνεται η υπ’ αριθ. 1187/26/18.1.1988 απόφαση του Νο¬ 
μάρχη Ανατολικής Αττικής. 

Αθήνα, 14 Μαρτίου 1988 

Με εντολή Αναπληρωτή Υπουργού 
Ο ΓΕΝΙΚΟΣ ΓΡΑΜΜΑΤΕΑΣ 

ΑΛ. ΠΑΝΤΑΖΗΣ 

-♦- 

Αριθ. 335 (3) 

Τροποποίηση υπ’ αριθ. 5127/9.12.87 απόφασης Νομάρχη Αιτωλ/ 

νιας καθορισμού όρων και περιορισμών δόμησης οικισμού Κουβαρά 

Κοιν. Φυτειών Επαρχίας Βονίτσης - Ξηρομέρου. - 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ’/3.5.1985) 


«περί τρόπου καθορισμού ορίων οικισμού της χώρας, κατηγορίες αυτών 
και καθορισμός όρων και περιορισμών δόμησης. 

2. Τις διατάξεις του από 23.2.87 Π.Δ. (ΦΕΚ 133Δ') που τροποποιεί 
το παραπάνω Δ/γμα. 

3. Την υπ’ αριθ. 3/88 γνωμοδότηση του Συμβουλίου ΧΟΠ του Νο¬ 
μού, αποφασίζουμε: 

Τροποποιείται η υπ’ αριθ. 5127/87 απόφασή μας καθορισμού ορίων 
οικισμού Κουβαράς Κοιν. Φυτειών ως προς τη σημείωση που αναφέρε- 
ται στην απόσταση της τοποθέτησης της οικοδομής από τον άξονα του 
Εθνικού δρόμου. 

Συμπληρώνεται όπως κατωτέρω: 

Από τον περιορισμό των 40 μ. εξαιρούνται οι προσθήκες (ύψος, επέ¬ 
κταση) ως και ανέγερση νέων οικοδομών σε οικόπεδα που βρίσκονται 
ενδιάμεσα σε ανεγερθείσες οικοδομές με νόμιμη άδεια. 

Όσον αφορά την κατηγοριοποίηση και την αρτιότητα των οικοπέδων 
ισχύει η υπ’ αριθ.απόφασή μας. 

Μεσολόγγι, 10 Μαρτίου 1988 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 

-♦- 

Αριθ. οικ. 948 (4) 

Καθορισμός οικοδομικής γραμμής στους οικισμούς που έχουν πρόσωπο 
στον επαρχιακό δρόμο Συκιάς - Μακρυνούς Ν. Αιτωλ/νίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Το Π.Δ. 24.4.85 «περί καθορισμού ορίων στους οικισμούς κάτω 
των 2.000 κατοίκων και καθορισμό ορίων και όρων δόμησης. 

2. Το γεγονός ότι δημιουργείται πρόβλημα στην έκδοση των αδειών 
οικοδομής ως προς την οικοδομική γραμμή. 

3. Το γεγονός ότι σε ορισμένους οικισμούς που έχουν πρόσωπο στον 
επαρχιακό δρόμο Συκιάς - Μακρυνούς, υπάρχουν αποφάσεις Νομάρχη 
που καθορίζουν απόσταση των οικοδομών από το όριο απαλλοτρίωσης 
6 μ., χωρίς να υπάρχει όριο απαλλοτρίωσης στον δρόμο αυτό. 

4. Τη σχετική εισήγηση καθώς και την αυτοψία που διενήργησε το 
τμήμα αδειών. 

5. Τη σύμφωνη γνωμοδότηση του συμβουλίου ΧΟΠ, όπως διατυπώ¬ 
θηκε στο 24/88 (θέμα 2ον) πρακτικό αυτού, αποφασίζουμε: 

Καθορίζεται οικοδομική γραμμή στους οικισμούς που έχουν πρό¬ 
σωπο στον επαρχιακό δρόμο Συκιάς - Μακρυνούς όπως παρακάτω: 

1. Οικισμός Ζευγαρακίου 

α) Η τοποθέτηση των οικοδομών 

Τον άξονα της επαρχιακής οδού και για όλο το μήκος του δρόμου από 
το δυτικό τμήμα μέχρι του Ρ. σχεδίου θα γίνεται 10 μ. από τον άξονα 
του δρόμου. 

β) Στο ανατολικό τμήμα από Ρ. σχέδιο μέχρι τέρμα του οικισμού, η 
τοποθέτηση των οικοδομών θα γίνεται 8,00 μ. από τον άξονα του δρό¬ 
μου. 

2. Οικισμός Παπαδάτες 

α) Στο δυτικό τμήμα του οικισμού μέχρι ρυμοτομικού σχεδίου οι οι¬ 
κοδομές θα τοποθετούνται 10 μ. από τον άξονα του δρόμου. 

β) Στο ανατολικό τμήμα από Ρ.Σ. μέχρι βόρεια οικία Πασσά και νό¬ 
τια οικία Πάνου Κρέτση υπάρχει διαμορφωμένη οικοδ. γραμμή εκατέ¬ 
ρωθεν της οδού. Οι οικοδομές θα τοποθετούνται επί της διαμορφωμένης 
οικοδομικής γραμμής. 

γ) Το υπόλοιπο ανατολικό τμήμα μέχρι τέρμα του οικισμού. Οι οικο¬ 
δομές θα τοποθετούνται 10 μ. από τον άξονα του δρόμου. 

3. Οικισμός Γραμματικού 

Για το ανατολικό και δυτικό τμήμα οι οικοδομές θα τοποθετούνται 
10 μ. εκατέρωθεν από τον άξονα του δρόμου. 

4. Οικισμός Γαβαλού 

α) Στο δυτικό τμήμα 10 μ. από τον άξονα. 

β) Στο ανατολικό τμήμα επί της διαμορφωμένης οικοδομικής γραμ¬ 

μής- 

5. Οικισμός Αγ. Ανδρέα 

Για το ανατολικό και δυτικό τμήμα οι οικοδομές θά τοποθετούνται 
10 μ. εκατέρωθεν από τον άξονα του δρόμου. 

6. Οικισμός Κάτω Μακρονού 

Επί της διαμορφωμένης Ο.Γ. θα τοποθετούνται οι οικοδομές. 

7. Οικισμός Καψοράχη 

Οι οικοδομές θα τοποθετούνται από τον άξονα της επαρχιακής οδού 
8 μ. εκατέρωθεν. 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Μεσολόγγι, 11 Μαρτίου 1988 

Ο Νομάρχης 
Γ. ΠΑΠΑΙΩΑΝΝΟΤ 

- ♦- 

Αριθ. Χ.689 (5) 

Κατηγοριοποίηση και καθορισμός ορίων οικισμών Καλαμακίου, Παπα- 

νικολέικα της Κοινότητας Αγ. Νικολάου Κράλης Επαρχίας Πατρών 

Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το από 24.4.85 (ΦΕΚ 181Δ/3.5.85) «περί τρόπου καθορισμού 
ορίων οικισμών της χώρας μέχρι 2.000 κατοίκους, κατηγορίας αυτών 
και καθορισμού όρων και περιορισμών δόμησής τους». 

2. Το από 14.2.87 Π.Δ. (ΦΕΚ 133Δ/23.2.87) που αφορά τροπο¬ 
ποίηση, των από 24.4.85 «τρόπος καθορισμού ορίων οικισμών της χώ¬ 
ρας μέχρι 2000 κατοίκους κατηγορίες αυτών και καθορισμός όρων και 
περιορισμών δόμησής τους» (ΦΕΚ 181/Δ) και από 20.8.85 «πολεοδό¬ 
μηση και επέκταση οικισμών της χώρας μέχρι 2.000 κατοίκους και 
τροποποίησή του από 24.4.85 Π.Δ/τος (ΦΕΚ 414/Δ)». 

3. Τα πληθυσμιακά στοιχεία της τελευταίας απογραφής του Κράτους 
της Ε.Σ.Τ.Ε. 

4. Τη μελέτη σχεδιασμού ανοικτών πόλεων που εκπονήθηκε από 
■ομάδα μελετητών που έκανε προτάσεις για'την οριοθέτηση, κατηγοριο- 
ποίηση κ.λπ. των οικισμών του Ν. Αχαΐας σύμφωνα με τις προδιαγρα¬ 
φές του ΤΠΕΧΩΔΕ. 

5. Την υπ’ αριθ. 26/86 απόφαση του Κοινοτικού Συμβουλίου Αγ. 
Νικολάου Κράλης. 

6. Την υπ’ αριθ. Π1/5/15.1.88 γνωμοδότηση του Συμβουλίου 
ΧΟΠ του Ν. Αχαΐας, αποφασίζουμε: 

1. Την κατηγοριοποίηση των οικισμών Καλαμακίου, Παπανικολέικα 
της Κοινότητας Αγ. Νικολάου Κράλης όπως παρακάτω: 

- θέση στο χώρο: (Α3) μη περιαστικοί, μη παραλιακοί, μη τουριστι¬ 
κοί. 

- Βαθμός προστασίας: (Β3) Αδιάφοροι. 

- Δυναμικότητα: (Γ2) Στάσιμοι. 

- Βαθμός διασποράς: (Δ1) Συνεκτικοί. 

- Μέγεθος: (Ε1) Μικροί. 

2. Καθορίζουμε τα όρια του οικισμού Καλαμακίου της Κοινότητας 
Αγ. Νικολάου Κράλης σε ακτίνα 800 μ. από το κέντρο του οικισμού με 
την επιφύλαξη των διατάξεων της παρ. 2 του άρθρου 1 του από 
14.2.87 Π.Δ. (ΦΕΚ 133Δ/23.2.87) όπως αυτά φαίνονται στο διά¬ 
γραμμα του οικισμού σε κλίμακα 1:5000 που συνοδεύει την απόφαση 
που φέρει την σφραγίδα του ΣΧΟΠ. 

3. Προτείνουμε όρια για τον οικισμό Παπανικολέικα γιατί είναι σύμ¬ 
φωνα με το Δ/γμα. 

4. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181Δ/3.5.1985 όπως τροποποι¬ 
ήθηκε με το από 14.2.87 Π.Δ. ΦΕΚ 133Δ/23.2.87 και για του οικι¬ 
σμό Καλαμάκι αρτιότητα γηπέδου 500 τ.μ. και Παπανικολέικα αρτιό¬ 
τητα γηπέδου 300 τ.μ. 

5. Κατά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π.Δ/τος. 

6. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τ.Π. και Π.Ε. της Νομαρχίας ώστε να εξασφαλίζεται η 
συνέχεια των υπαρχόντων κοινόχρηστων χώρων και η δημιουργία νέων 
κοινόχρηστων χώρων σύμφωνα με τα οριζόμενα στις δ/ξεις της παρ. 1 
τόυ άρθρου 6 του από 24.4.85 Δ/τος όπως αυτό τροποποιήθηκε με το 
από 14.2.87 Π.Δ/γμα (ΦΕΚ 133Δ/23.2.1987). 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Για τους οικισμούς που καθορίζονται τα όρια σε ακτίνα 800 μ. 

7. α) Να εξασφαλίζεται οπωσδήποτε η μη ένταξη, σε δασικές και αρ¬ 
χαιολογικές περιοχές με την χορήγηση βεβαιώσεων από τις αντίστοιχες 
υπηρεσίες, ιδιοκτησιών στις οποίες πρόκειται να γίνουν οικοδομικές ερ¬ 
γασίες. 

β) Να χορηγείται βεβαίωση Κ.Σ. ότι το γήπεδο είναι μέσα στην 
ακτίνα των 800 μ. 


Κατά τα λοιπά ισχύουν τα οριζόμενα στο Δ/γμα της 24.4.85 (ΦΕΚ 
181Δ/3.5.85) όπως τροποποιήθηκε με το από 14.2.87 Π.Δ. (ΦΕΚ 
133Δ/23.2.87). 

Η απόφαση να δημοσιευθεί στην Εφημερίδα της Κυβερνήσεως. Τα 
σχεδιαγράμματα θα αναρτηθούν στο Τ.Π. και Π.Ε. Πάτρας από 
15.3.88 έως 5.4.88. 

Πάτρα, 1 Μαρτίου 1988 

Ο Νομάρχης 
ΔΗΜ. ΠΑΝΤΑΖΗΣ 

- ♦ - 

Αριθ. X 2009 (6) 

Κατηγοριοποίηση και καθορισμός ορίων οικισμού Σκιόεσσα (βούντενη) 
Δήμου Πατρών επαρχίας Πατρών Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το από 24.4.85 (ΦΕΚ 181Δ/3.5-85) «περί τρόπου καθορισμού 
ορίων οικισμών της χώρας μέχρι 2.000 κατοίκους, κατηγορίας αυτών 
και καθορισμού όρων και περιορισμών δόμησής τους». 

2. Το από 14.2.87 ΠΔ. (ΦΕΚ 133Δ/23.2.1987) που αφορά τρο¬ 
ποποίηση, των από 24.4.85 «Τρόπος καθορισμού ορίων οικισμών της 
χώρας μέχρι 2.000 κατοίκους κατηγορίες αυτών και καθορισμός όρων 
και περιορισμών δόμησής τους» (ΦΕΚ 181/Δ) και από 20.8.85 «πολε¬ 
οδόμηση και επέκταση οικισμών της χώρας μέχρι 2.000 κατοίκους και 
τροποποίηση του από 24.4.85 Π. Δ/τος 414/Δ». 

3. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

4. Τη μελέτη σχεδιασμού ανοικτών πόλεων που εκπονήθηκε από 
ομάδα μελετητών που που έκανε προτάσεις για την οριοθέτηση, κατη- 
γοριοποίηση κ.λπ. των οικισμών του Ν. Αχαΐας σύμφωνα με τις προδια¬ 
γραφές του Τ.ΠΕ.ΧΩ.ΔΕ. 

. 5. Την υπ’ αριθμ. 71/86 απόφαση του Δημοτικού Συμβουλίου Πά¬ 
τρας. 

6. Την υπ’ αριθμ. Π5//8/26.2.88 γνωμοδότηση του Συμβουλίου 
ΧΟΠ του Ν. Αχαΐας, αποφασίζουμε: 

1. Την κατηγοριοποίηση του οικισμού Σκιόεσσα (Βούντενη) όπως 
παρακάτω: 

- Θέση στο χώρο: (Α3) Μη περιαστικός, μη τουριστικός, μη παρα¬ 
λιακός. 

- Βαθμός προστασίας: (Β3) αδιάφορος. 

- Δυναμικότητα: (Γ2) Στάσιμος. 

- Βαθμός διασποράς: (Δ1) Συνεκτικός. 

- Μέγεθος: (Ε2) Μεσσαίος. 

2. Καθορίζουμε τα όρια του οικισμού Σκιόεσσα του Δήμου Πατρέων 
όπως αυτά φαίνονται στο διάγραμμα του οικισμού σε κλίμακα 1:5000 
που συνοδεύει την απόφαση που φέρει την σφραγίδα του ΣΧΟΠ. 

3. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.δ. ΦΕΚ 181Δ/3.5.85 όπως τροποποιή¬ 
θηκε με το από 14.2.87 Π.Δ. ΦΕΚ 133 Δ’/23.2.87 και για τον οικι¬ 
σμό Σκιόεσσα (Βούντενη) αρτιότητα γηπέδου 600 τ.μ. 

4. Κατά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π. Δ/τος. 

5. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και Π.Ε. της Νομαρχίας ώστε να 
εξασφαλίζεται η συνέχεια των υπαρχόντων κοινόχρηστων χώρων και η 
δημιουργία νέων κοινόχρηστων χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.1985 Δ/τος όπως 
αυτό τροποποιήθηκε με το από 14.2.87 Π. Δ/γμα (ΦΕΚ 133 Δ/ 
23.2.87). 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 (ΦΕΚ 
181 Δ/3.5.85) όπως τροποποιήθηκε μέ το από 14.2.87 Π.Δ. (ΦΕΚ 
133 Δ/23.2.87). 

Η απόφαση αυτή να δημοσιευθεί στην Εφημερίδα της Κυβερνήσεως. 
Τα σχεδιαγράμματα κλιμ. 1:5000, θα ανανεωθούν στο Τ.Π. & Π.Ε. 
Πάτρας από 15.3.88 έως 5.4.88. 

Πάτρα, 1 Μαρτίου 1988 

Ο Νομάρχης 

ΔΗΜΗΤΡΗΣ ΠΑΝΤΑΖΗΣ 

' -♦— 

Αριθ. 549 (7) 

Τροποποίηση του ρυμοτομικού σχεδίου πόλης Αργοστολιού Ν. Κεφαλ¬ 
ληνίας. 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923, όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 7. 

2. Τις διατάξεις του Α.Ν. 314/1968 (ΦΕΚ 47Α) όπως τροποποιή¬ 
θηκαν και συμπληρώθηκαν με το υπ’ αριθμ. 1018/71 Ν. Δ/γμα (ΦΕΚ 
220 Α) και με την παρ. 3 του άρθρου 34 του Ν. 1577/85 (ΦΕΚ 210/ 
Α). 

3. Τις διατάξεις του υπ’ αριθμ. 183/1986 Π. Δ/τος (ΦΕΚ 70Α) και 
ειδικότερα το άρθρο 1 παρ. 1β. 

4. Την υπ’ αριθμ. 49/88 γνωμοδότηση του δημοτικού συμβουλίου 
Αργοστολιού. 

5. Την από 4.3.88 γνωμοδότηση του Συμβουλίου Χωροταξίας, οικι¬ 


σμού και Περιβάλλοντος του Νομού Κεφαλλονιάς, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου πόλης Αργοστο¬ 
λιού όπως παρακάτω: 

1. Τροποποίηση εγκεκριμένου πλάτους οδού Κοσμά Αιτωλού στο 
τμήμα της μεταξύ Ο.Τ. 225 και 224 από 6.00 μ. σε 15.00 μ. 

2. Τροποποίηση εγκεκριμένου πλάτους οδού Κύπρου στο τμήμα της 
μεταξύ Ο.Τ. 225 και 220 από 6.00 σε 12.00 μ. 

3. Αλλαγή χρήσης του Ο.Τ. 225 από κοινόχρηστο χώρο σε χώρο 
σχολής του Ελληνικού Οργανισμού Μικρομεσαίων Μεταποιητικών επι¬ 
χειρήσεων (ΕΟΜΜΕΧ) - Βιοτεχνικό και Χειροτεχνικό κέντρο. 

Άρθρο 2. 

1. Την απόφαση αυτή συνοδεύει ένα διάγραμμα κλίμακας 1:1000 
που έχει αναρτηθεί στο ΤΠ και ΠΕ Ν. Κεφαλλονϊας στις 7.3.88. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αργοστόλι, 4 Μαρτίου 1988 

Ο Νομάρχης 
ΗΛΙΑΣ ΜΠΕΡΙΑΤΟΣ 

Αριθ. 7773 (8) 

Ορθή επανάληψη ως προς τον αριθμό του Ο.Τ. αντί 798 οωστό 787. 

Τροποποίηση του εγκεκριμένου ρυμοτομικού σχεδίου Βόλου στο 

Ο.Τ. 787. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1) Τις διατάξεις: 

α) Του από 17.7.1923 Ν. Δ/τος «περί σχεδίων πόλεων κ.λπ.» όπως 
τροποποιήθηκαν και ισχύουν σήμερα και ιδιαίτερα τα άρθρα 3-9 αυ¬ 
τού. « 

β)Του 1018/71 Π. Δ/τος «περί τροποποιήσεως και συμπληρώαεαίς 
του Α.Ν. 314/1968 «περί παροχής εις τον Τ. Β Ελλάδος και Νομάρχες 
αρμοδιοτήτων κ.λπ.». 

γ) Του Ν. 1337/1983 «περί επεκτάσεως Πολ/κών Σχεδίων». 

δ) Του Π.Δ. 183/1986 «Μεταβίβαση αρμοδιοτήτων στους Νομάρ¬ 
χες για την έγκριση τροποποιήσεων σχεδίων κ.λπ.». 

2) Το εγκεκριμένο ρυμοτομικό σχέδιο πόλης Βόλου. · 

3) Το εγκεκριμένο Γενικό Πολ/κό σχέδιο πόλης Βόλου. 

4) Την 159/87 απόφαση Δημοτικού Συμβουλίου Βόλου με την 
οποία προτείνεται ή τροποποίηση του σχεδίου πόλης Βόλου στο Ο.Τ. 
787. 

5) Την βεβαίωση του Δήμου Βόλου ότι δεν θίγονται άρτια οικόπεδα 


ούτε οικοδομές που έχουν κτισθεί με νόμιμη άδεια. 

6) Την ένσταση που απορρίφθήκε με την υπ’ αριθ. 300/87 Α.Δ.Σ. 
του Δήμου Βόλου. 

7) Την πράξη 32/1.12.1987 του ΣΧΟΠ Ν. Μαγνησίας με την 
οποία γνωμοδοτεί θετικά για την τροποποίηση, αποφασίζουμε: 

Εγκρίνουμε την τροποποίηση του εγκεκριμένου ρυμοτομικού σχεδίου 
Βόλου στο Ο.Τ. 787 που περικλείεται από τις οδούς Τσιτσιλιάνου, Αλε¬ 
ξάνδρας και Δανιήλ Φιλιππίδη και συγκεκριμένα την μετατόπιση των 
οικοδομικών γραμμών της οδού Τσιτσιλιάνου και Δανιήλ Φιλιππίδη 
όπως φαίνεται και στο σχετικό πρωτότυπο διάγραμμα σε κλίμακα 
1:500 που έχει θεωρηθεί από την Προϊσταμένη του τμήματος Πολεοδο¬ 
μίας και Πολεοδομικών Εφαρμογών με την από 32/15.3.88 πράξη 
της και που συνοπτικό του αντίτυπο δημοσιεύεται με την παρούσα από¬ 
φαση. 

Η ισχύς της παρούσας απόφασης αρχίζει από την δημοσίευση στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. . 

Βόλος, 15 Μαρτίου 1988 

Ο Νομάρχης 
ΘΑΝΑΣΗΣ ΣΙΑΤΡΑΣ 

